**OBRAZLOŽENJE IZMJENA I DOPUNA PRORAČUNA GRADA SISKA ZA 2019. GODINU**

Proračun grada Siska za 2019. godinu donijelo je Gradsko vijeće na 9. sjednici održanoj 29. studenoga 2018. godine („Službeni glasnik Sisačko-moslavačke županije“ broj 35/18) u iznosu od 287.434.473 kn. Zakonom o proračunu („Narodne novine“, broj 87/08, 136/12, 15/15) predviđeno je da ako se tijekom proračunske godine, zbog izvanrednih nepredviđenih okolnosti, umanje prihodi i primici, odnosno povećaju rashodi i izdaci, proračun se mora uravnotežiti pronalaženjem novih prihoda i primitaka, odnosno smanjenjem rashoda i izdataka. Navedeni Zakon propisuje da se uravnoteženje proračuna provodi tijekom proračunske godine [l](https://www.domovi-za-starije.com/hr/dom/rebic/index.html)zmjenama i dopunama proračuna prema postupku za donošenje proračuna. Realizacijom tekućih prihoda i procjenom ostvarenja i usklađenjem tekućih rashoda sa prihodima i procjenom njihova ostvarenja do kraja tekuće godine utvrđuje se prijedlog Izmjena i dopuna Proračuna Grada Siska u 2019. godini u iznosu od 295.631.115 kn.

Proračun Grada Siska za 2019. godinu:

|  |
| --- |
| **RAČUN PRIHODA I RASHODA** |
| **Prihodi od poslovanja** | 274.029.204 |
| **Prihodi od prodaje nefinancijske imovine** | 11.553.794 |
| **Rashodi poslovanja** | 186.671.933 |
| **Rashodi za nabavu nefinancijske imovine** | 97.541.840 |
| **RAZLIKA – MANJAK**  | 1.369.225 |

|  |
| --- |
| **RAČUN ZADUŽIVANJA/FINANCIRANJA** |
| **Primici od financijske imovine i zaduživanja** | 0,00 |
| **Izdaci za financijsku imovinu i otplate zajmova** | 3.220.700 |
| **NETO/FINANCIRANJE** | -3.220.700 |

|  |
| --- |
| **RASPOLOŽIVA SREDSTVA IZ PRETHODNIH GODINA (VIŠAK PRIHODA I REZERVIRANJA)** |
| **Vlastiti izvori** | 1.851.475 |

Struktura Izmjena Proračuna Grada Siska za 2019. godinu:

|  |
| --- |
| **RAČUN PRIHODA I RASHODA** |
| **Prihodi od poslovanja** | 277.674.363 |
| **Prihodi od prodaje nefinancijske imovine** | 8.133.794 |
| **Rashodi poslovanja** | 187.960.432 |
| **Rashodi za nabavu nefinancijske imovine** | 95.835.754 |
| **RAZLIKA – MANJAK**  | 2.011.971 |

|  |
| --- |
| **RAČUN ZADUŽIVANJA/FINANCIRANJA** |
| **Primici od financijske imovine i zaduživanja** | 0,00 |
| **Izdaci za financijsku imovinu i otplate zajmova** | 3.220.700 |
| **NETO/FINANCIRANJE** | -3.220.700 |

|  |
| --- |
| **RASPOLOŽIVA SREDSTVA IZ PRETHODNIH GODINA (VIŠAK PRIHODA I REZERVIRANJA)** |
| **Vlastiti izvori** | 1.208.729 |

1. **OPĆI DIO**

Prihodi poslovanja se povećavaju za 3.645.159 kn, prihodi od prodaje nefinancijske imovine se smanjuju za 3.420.000 kn. Rashodi poslovanja se povećavaju za 1.238.499 kn, a rashodi za nabavu nefinancijske imovine se umanjuju za 1.288.499 kn. U izmjene i dopune proračuna Grada Siska za 2019. godinu uvršten je konsolidirani višak. Grad ima preneseni višak od 5.738.500 kn i preneseni manjak od 8.485.916 kn, a budući da su proračunski korisnici na kraju godine imali višak godina je završila pozitivno. Višak grada se sastoji od viška komunalnog doprinosa 3.325.597 kn, viška vodnog doprinosa 333.999 kn, viška tekućih pomoći od ŽUC-a u iznosu 2.038.304 kn i 40.600 kn viška donacija od OTP banke za stipendiranje studenata. Preneseni manjak se sastoji od 93.727 kn šumskog doprinosa i 8.392.189 kn manjka općih prihoda. Za iznos manjka u izmjenama i dopunama proračuna umanjeni su rashodi za 8 mln kuna. Višak komunalnog doprinosa utrošiti će se na izgradnju prilazne ceste CRS – Zvonimirova, izgradnju multifunkcionalnog igrališta u Hrastelnici, uređenje manipulativnih površina u ulici A. G. Matoša i A. Šenoe i izgradnju komunalnog pristaništa. Višak vodnog doprinosa utrošiti će se na održavanje kanala oborinske odvodnje i lokalnih vodovoda. Višak Žuc-a utrošiti će se održavanje nerazvrstanih asfaltiranih cesta, a višak od donacija za stipendiranje studenata u ovoj godini.

* **PRIHODI**

**6 PRIHODI POSLOVANJA**

***61 Prihodi od poreza*** se povećavaju za 887.166 kn jer se očekuje bolja naplata poreznih prihoda.

***63 Pomoći od inozemstva i od subjekata unutar općeg proračuna* –** se smanjuju za 660.258 kn. Pomoći iz državnog proračuna se smanjuju jer će se izgradnja reciklažnog dvorišta Sisak Novi u potpunosti realizirati u idućoj godini. Pomoći proračunskim korisnicima se povećavaju zato što se iz sredstava državnog proračuna nabavljaju udžbenici za obvezne nastavne predmete, a Odlukom ministarstva nabavu provodi Grad. Uz projekte koji se već nalaze u proračunu za 2019. godinu kao što su izgradnja prilazne ceste CRS-Zvonimirova, Centar kreativnih industrija – kreativni inkubator Sisak, Info centar industrijske baštine Holandska kuća, izgradnja reciklažnog dvorišta Sisak Stari i Sisak Novi i energetska rekonstrukcija Osnovne škole „Sela“ Grad Sisak provodi i nove projekte: rekonstrukciju atletske staze na gradskom stadionu, kuću Striegl, WiFi4EU i E-račun. Europski natječaj WiFi4EU omogućava sredstva za nabavu najsuvremenije opreme za wi-fi pristupne točke na javnim mjestima. Sredstva su odobrena za 224 hrvatskih općina i gradova. Po 15 tisuća eura za postavljanje javnih pristupnih točaka bežičnom internetu (wifi hotspot) će dobiti jedinice lokalne samouprave diljem Hrvatske. Grad Sisak će javne pristupne točke besplatnom internetu moći postaviti na trgovima, u muzejima, parkovima i knjižnicama, središtima života lokalne zajednice. Europska unija financira troškove opreme i instaliranja pristupnih točaka bežičnom internetu, a jedinice lokalne samouprave će se obvezati na financiranje povezivosti (internetska pretplata) i održavanje opreme za bežični internet građanima i posjetiteljima, u trajanju od najmanje tri godine. Cilj projekta E- račun je poticanje širenja i ubrzanje korištenja strukturiranog elektroničkog računa (eRačun) od strane javne uprave, nacionalno i prekogranično, kroz osiguravanje tehničkih i operativnih preduvjeta tijela javne uprave za integraciju sa središnjom platformom „eRačun za državu“. Svrha projekta je osiguranje tehničkih i organizacijskih preduvjeta s ciljem brže, sigurnije i transparentnije razmjene elektroničkih računa između poslovnih subjekata i lokalne samouprave putem tehnološke osnovice „eRačun za državu“. Projekt se financira u okviru Programa CEF (Connecting Europe Facility – Instrument za povezivanje Europe) u iznosu od 75% od njegove ukupne vrijednosti.

***64 Prihodi od imovine*** – se povećavaju za 1.104.000 kn. Povećava se prihod od zakupa i imovine i prihod od naknade za korištenje elektrana sukladno dosadašnjoj uplati u proračun navedenih prihoda.

***65 Prihodi od upravnih, administrativnih pristojbi, pristojbi po posebnim propisima*** – se povećavaju za 755.251 kn zbog dosadašnje realizacije.

***66 Prihodi od prodaje proizvoda i robe te pruženih usluga –*** se povećavaju za 209.000 kn zbog procjene dinamike naplate do kraja godine.

***68 Kazne, upravne mjere i ostali prihodi*** – se povećavaju za 1.350.000 kn zbog dosadašnje naplate.

**7 PRIHODI OD PRODAJE NEFINANCIJSKE IMOVINE**

***71 Prihodi od prodaje neproizvedene dugotrajne –*** se umanjuju za 3.800.000 kn jer se planirana prodaja građevinskog objekta neće realizirati u ovoj godini.

***72 Prihodi od prodaje proizvedene dugotrajne imovine*** – se povećavaju za 380.000 kn s obzirom na dosadašnju realizaciju.

***8* PRIMICI OD FINANCIJSKE IMOVINE I ZADUŽIVANJA**

***84 Primici od zaduživanja*** se ne mijenjaju.

* **RASHODI**

**3 RASHODI POSLOVANJA**

***31 Rashodi za zaposlene*** – kod dječjih vrtića Sisak Stari i Sisak Novi se povećavaju plaće za isti iznos koji im je bio skinut na preraspodjeli proračuna zbog hitnosti elektroinstalacijskih radova - rekonstrukcije na objektu Dječjeg vrtića Radost. Doprinosi za obvezno zdravstveno osiguranje se povećavaju sa 15% na 16,5%, a doprinosi za zaštitu zdravlja na radu i doprinosi za zapošljavanje se ukidaju sukladno izmjenama i dopunama Zakona o doprinosu koji je stupio na snagu 1. siječnja 2019. godine.

***32 Materijalni rashodi*** – se u ukupnom iznosu umanjuju za 713.763 kuna. Najveće smanjenje je kod rashoda za usluge jer se umanjuju sredstva za najamnine, umanjuje se naknada poreznoj upravi i usluge čuvanja imovine. Sredstva se umanjuju zbog dosadašnje realizacije i stvarnih potreba. Rashodi za materijal se povećavaju zbog povećanja sredstava za uredski i likovni materijal kod vrtića i škola. Povećavaju se sredstva za namirnice kod osnovne škole Sela. Kod osnovne škole 22. Lipanj povećavaju se sredstva za didaktiku za djecu s posebnim potrebama, dok se kod osnovne škole I. Kukuljevića povećavaju sredstva za sportsku opremu.

***34 Financijski rashodi*** – se smanjuju za 8.000 kn jer se smanjuje stavka za zatezne kamate iz poslovnih odnosa.

***35 Subvencije*** – se smanjuju za 120.000 kn jer se program „Sisački poduzetnik i program za subvencije kamata poduzetnicima usklađuju sa stvarno potrebnim sredstvima.

***36 Pomoći dane u inozemstvo i unutar općeg proračuna*** – nisu se mijenjale.

***37 Naknade građanima i kućanstvima na temelju osiguranja i druge naknade*** – se povećavaju za 1.986.820 kn. Grad Sisak će u suradnji s Ministarstvom znanosti i obrazovanja za školsku godinu 2019./2020. osigurati besplatne udžbenike, radne bilježnice i likovne mape za sve učenike sisačkih osnovnih škola. Sredstvima Državnog proračuna nabavljaju se isključivo udžbenici obveznih nastavnih predmeta. Grad Sisak će iz svoga proračuna osigurati besplatne radne bilježnice za obvezne predmete i likovne mape za sve učenike. Uz povećanje sredstava za udžbenike uvodi se nova stavka za legalizaciju Romskih naselja.

***38 Ostali rashodi*** – se umanjuju za 146.500 kn. U ostale rashode ubrajamo naknade štete pravnim i fizičkim osobama koje se povećavaju jer planirani iznos neće biti dovoljan do kraja godine, i subvencije Vatrogasnoj zajednici koje se umanjuju jer se kod Vatrogasne zajednice otvara nova stavka za izgradnju vatrogasnog doma DVD Toplovac u iznosu 1,5 mln kuna.

**4 RASHODI ZA NABAVU NEFINANCIJSKE IMOVINE**

Rashodi za nabavu neproizvedene dugotrajne imovine se smanjuju za 329.905 kn jer se umanjuju ulaganja na tuđoj imovini radi prava korištenja kod dječjeg vrtića Sisak Stari. Rashodi za nabavu proizvedene dugotrajne imovine se povećavaju za 904.761 kn. Kod rashoda za nabavu proizvedene dugotrajne imovine povećavaju se sredstva za kupnju protupožarnog vozila kod JVP i uvode se nove stavke za izgradnju multifunkcionalnog igrališta u Hrastelnici, za uređenje manipulativnih površina u Ulici A. G. Matoša i A. Šenoe, za rekonstrukciju atletske staze, za poslovni objekti - Kuća Striegl, za poslovni objekt - Zgrada muzeja i za projekte za uređenje perivoja Viktorovac. Umanjuju se sredstva za nabavu automobila jer se nabava neće provesti u ovoj godini, te se umanjuju sredstva za izgradnju dvorane Zeleni brijeg jer se cjelokupan završetak izgradnje očekuje u idućoj godini. Rashodi za dodatna ulaganja na nefinancijskoj imovini se umanjuju za 2.283.942 kn zato što se završetak projekta Centar kreativnih industrija - kreativni inkubator Sisak očekuje iduće godine. Unutar postojećeg programa uvodi se podstavka za uređenje okoliša dječjeg vrtića Sunce i korigiraju se sredstva za energetsku obnovu Osnovne škole Sela u skladu sa realizacijsom.

**5 IZDACI ZA FINANCIJSKU IMOVINU I OTPLATE ZAJMOVA**

***54 Izdaci za otplatu glavnice primljenih kredita i zajmova*** – se ne mjenjaju.

1. **POSEBNI DIO**

**UPRAVNI ODJELI GRADA SISKA**

* **UPRAVNI ODJEL ZA UPRAVNE, IMOVINSKO PRAVNE I OPĆE POSLOVE**

|  |  |
| --- | --- |
| **Razdjel** | 001 Upravni odjel za upravne, imovinsko pravne i opće poslove |
| **Glava** | 00101 |
| **Program** | 1000 Redovna djelatnost |
| **Povećanje/Smanjenje** | -3.050.000 |
| **Obrazloženje** | Smanjuje se uredski materijal s obzirom na dosadašnju realizaciju. Najamnine se smanjuju za 3.650.000 kn jer se u ovoj godini neće realizirati planirani zakup objekata. Naknada šteta pravnim i fizičkim osobama i troškovi sudskih postupaka se povećavaju s obzirom na dosadašnju realizaciju. |
| **Program** | 1002 Opremanje i informatizacija |
| **Povećanje/Smanjenje** | -57.500 |
| **Obrazloženje** | U programu opremanje i informatizacija uvodi se novi projekt WiFi4EU. Europski natječaj WiFi4EU omogućava sredstva za nabavu najsuvremenije opreme za wi-fi pristupne točke na javnim mjestima. Sredstva su odobrena za 224 hrvatskih općina i gradova, među kojima je i Grad Sisak. Planirana sredstva su potrebna za radove na instalaciji potrebne opreme. Po 15 tisuća eura za postavljanje javnih pristupnih točaka bežičnom internetu (wifi hotspot) će dobiti jedinice lokalne samouprave diljem Hrvatske. Grad Sisak će javne pristupne točke besplatnom internetu moći postaviti na trgovima, u muzejima, parkovima i knjižnicama,središtima života lokalne zajednice. Europska unija financira troškove opreme i instaliranja pristupnih točaka bežičnom internetu, a jedinice lokalne samouprave će se obvezati na financiranje povezivosti (internetska pretplata) i održavanje opreme za bežični internet građanima i posjetiteljima, u trajanju od najmanje tri godine. Uredska oprema se povećava s obzirom na dosadašnju realizaciju, a nabava automobila se smanjuje jer se u ovoj godini neće provesti nabava.  |
| **Glava** | 00102 Predstavnička i izvršna tijela |
| **Program** | 1004 Predstavnička i izvršna tijela |
| **Povećanje/Smanjenje** | + 22.500 kn |
| **Obrazloženje** | Program se povećava s obzirom na to da je donesen i stupio je na snagu Zakon o financiranju političkih aktivnosti, izborne promidžbe i referenduma, koji propisuje da je sredstva za redovito godišnje financiranje političkih stranaka i nezavisnih vijećnika iz proračuna jedinica samouprave dužna osigurati jedinica samouprave u iznosu koji se određuje u proračunu jedinice samouprave za svaku godinu za koju se proračun donosi, s tim da visina sredstava po jednom članu predstavničkog tijela jedinice samouprave godišnje ne može biti određena u iznosu manjem od 5.000,00 kuna u predstavničkom tijelu velikoga grada. Istim Zakonom propisano je da za svakoga člana predstavničkog tijela jedinice samouprave podzastupljenog spola, političkim strankama, nezavisnim zastupnicima odnosno nezavisnim vijećnicima pripada i pravo na naknadu u visini od 10 % iznosa predviđenog po svakom zastupniku odnosno članu predstavničkog tijela jedinice samouprave te da podzastupljenost spola u smislu stavka 1. toga članka postoji ako je zastupljenost jednog spola u predstavničkom tijelu jedinice samouprave niža od 40 %. |
| **Glava** | 00103 Vatrogastvo |
| **Program** | 1001 Vatrogasna zajednica Grada |
| **Povećanje/Smanjenje** | 1.250.000 kn |
| **Obrazloženje** | Program se povećava radi osiguranja financijskih sredstava za izgradnju vatrogasnog doma DVD-a Topolovac. |
| **Glava** | 00104 Upravljanje imovinom grada |
| **Program**  | 1001 Gradnja i nabava kapitalnih objekata i opreme |
| **Povećanje/Smanjenje** | -900.000 kn |
| **Obrazloženje** | Program se smanjuje s obzirom na činjenicu da se zbog realizacije drugih projekata odustaje u ovoj godini od planirane kupnje nekretnine. |
| **Program** | 1003 Upravljanje imovinom |
| **Povećanje/Smanjenje** | +1.700.000 kn |
| **Obrazloženje** | Program se povećava zbog novih ulaganja u ostale objekte u vlasništvu Grada Siska (zgrada u ulici Marijana Cvetkovića). |
| **Glava** | 00105 Zaštita i spašavanje |
| **Program** | 1001 Javni radovi |
| **Povećanje/Smanjenje** | -93.946,00 kn |
| **Obrazloženje** | Program se smanjuje zbog usklađivanja s konkretnim izračunom potrebnih financijskih sredstava prema sklopljenim ugovorima. |

* **UPRAVNI ODJEL ZA PRORAČUN I FINANCIJE**

|  |  |
| --- | --- |
| **Razdjel** | 002 Upravni odjel za proračun i financije |
| **Program** | 1000 Zajednički troškovi upravnih odjela |
| **Povećanje/Smanjenje** | -253.000 kn |
| **Obrazloženje** | Izmjenama i dopunama Zakona o doprinosu koji je stupio na snagu 1. siječnja 2019. godine doprinos za obvezno zdravstveno osiguranje se povećava sa 15% na 16,5%, a doprinos za zaštitu zdravlja na radu i doprinos za zapošljavanje se ukidaju.  |
| **Program** | 1001 Upravljanje financijama |
| **Povećanje/Smanjenje** | +428.620,00 |
| **Obrazloženje** | Upravni odjel za proračun i financije provodi dva projekta. Cilj projekta je poticanje širenja i ubrzanje korištenja strukturiranog elektroničkog računa (eRačun) od strane javne uprave, nacionalno i prekogranično, kroz osiguravanje tehničkih i operativnih preduvjeta tijela javne uprave za integraciju sa središnjom platformom „eRačun za državu“. Svrha projekta je osiguranje tehničkih i organizacijskih preduvjeta s ciljem brže, sigurnije i transparentnije razmjene elektroničkih računa između poslovnih subjekata i lokalne samouprave putem tehnološke osnovice „eRačun za državu“. Projekt se financira u okviru Programa CEF (Connecting Europe Facility – Instrument za povezivanje Europe) u iznosu od 75% od njegove ukupne vrijednosti.  |

* **UPRAVNI ODJEL ZA GOSPODARSTVO I KOMUNALNI SUSTAV**

|  |  |
| --- | --- |
| **Razdjel** | 003 Upravni odjel za gospodarstvo i komunalni sustav |
| **Glava** | 00301 Komunalni sustav |
| **Program** | 1000 Redovna djelatnost |
| **Povećanje/Smanjenje** | -10.000 kn |
| **Obrazloženje** | Službena, radna i zaštitna odjeća i obuća se smanjuje za 10.000 kn. |
| **Program** | 1001 Održavanje komunalne infrastrukture |
| **Povećanje/Smanjenje** | +888.304 kn |
| **Obrazloženje** | Program se povećava za 888.304,00 kuna zbog prijenosa neutrošenih namjenskih prihoda iz 2018. godine (Pomoći –tekuća pomoć ŽUC-a i vodni doprinos). |
| **Program** | 1002 Gradnja i nabava kapitalnih objekata i opreme |
| **Povećanje/Smanjenje** | -3.268.130 kn |
| **Obrazloženje** | Smanjuju se sredstva za kreativni inkubator jer se dio sredstava prebacuje u iduću godinu. Uvode se novi projekti kao: izgradnja multifunkcionalnog igrališta u Hrastelnici, uređenje manipulativnih površina u Ulici A.G.Matoša i A. Šenoe, uređenje i izgradnja okoliša dječjeg vrtića Sunce, projekti za uređenje perivoja Viktorovac i izrada izvedbenog projekta za izgradnju mosta u naselju Palanjek. Neki projekti unutar programa se ukidaju jer se njihova realizacija planira u idućoj godini. |
| **Program** | 1003 Komunalne i druge usluge |
| **Povećanje/Smanjenje** | +278.766 kn |
| **Obrazloženje** | Program se povećava za 278.766,00 kuna zbog uvođenja novih pozicija za izradu geotehničkih i istraživačkih radova za potrebe izgradnje višenamjenske dvorane i legalizacije romskih naselja. |
| **Program** | 1007 Energetska učinkovitost |
| **Povećanje/Smanjenje** | -170.000 kn |
| **Obrazloženje** | Program se smanjuje za 170.000,00 kuna zbog usklađenja pozicija sa procijenjenim vrijednostima projekata energetske učinkovitosti. |
| **Glava** | 00302 Gospodarstvo |
| **Program** | 1008 Ruralni razvoj, poljoprivreda i turizam |
| **Povećanje/Smanjenje** | +52.000 kn |
| **Obrazloženje** | Neke stavke unutar programa se umanjuju s obzirom na dosadašnju realizaciju, a uvodi se nova stavka naziva sredstva za poticanje razvoja poljoprivrede i šumarstva |
| **Program** | 1009 Razvoj gospodarstva |
| **Povećanje/Smanjenje** | -150.000 kn |
| **Obrazloženje** | Program se umanjuje zbog usklađenosti subvencija za program Sisački poduzetnik i subvencija kamata poduzetnicima sa sredstvima potrebnim za realizaciju istog. |

* **UPRAVNI ODJEL ZA OBRAZOVANJE, KULTURU, SPORT, BRANITELJE I CIVILNO DRUŠTVO**

|  |  |
| --- | --- |
| **Razdjel** | 004 Upravni odjel za obrazovanje, kulturu, sport, branitelje i civilno društvo |
| **Glava** | 00401 Upravni odjel za obrazovanje, kulturu, sport, branitelje i civilno društvo |
| **Program** | 1000 Redovna djelatnost |
| **Povećanje/Smanjenje** | - 60.000,00 kn |
| **Obrazloženje** | Manifestacije od značaja za grad Sisak smanjujemo za 60.000,00 kn iz razloga povoljnijih ugovora koji su sklopljeni sa izvođačima i dobavljačima koji su angažirani povodom proslave Dana grada Siska 2019.  |
| **Program** | 1018 Sportska dvorana Zeleni brijeg |
| **Povećanje/Smanjenje** | - 8.600.000 kn |
| **Obrazloženje** | Rashod za realizaciju programa izgradnje nove dvorane Zeleni brijeg usklađuju sa realno ostvarivim aktivnostima i potrebama do kraja godine. |
| **Program** | 1020 Atletska staza na Gradskom stadionu |
| **Povećanje/Smanjenje** | + 2.130.000 kn |
| **Obrazloženje** | Realizacijom projekta rekonstrukcije atletske staze na Gradskom stadionu doprinosi se unapređenju atletike kao sporta koji ima dugu tradiciju u gradu Sisku. Projekt ukupne vrijednosti oko 3.500.000 kuna realizirati će se sredstvima državnog proračuna u iznosu od 630.000 kuna i sredstvima gradskog proračuna u 2019. i 2020. godini |
| **Program** | 1019 Prilagodba zgrade Oš I. Kukuljevića osobama s invaliditetom i smanjenje pokretljivosti |
| **Povećanje/Smanjenje** | +600.000 kn |
| **Obrazloženje** | Planira se ugradnja dizala u osnovnoj školi I. Kukuljevića. |

|  |  |
| --- | --- |
| **Glava** | 00406 Osnovne škole |
| **Program** | 1007 Podizanje obrazovnog standarda |
| **Povećanje/Smanjenje** | -150.000,00 kn |
| **Obrazloženje** | Unutar ovoga programa izmjene po stavkama se odnose na usklađivanje planiranih prihoda s potrebama do kraja proračunske godine, odnosno osiguravaju dostatna sredstva za planirane radove uređenja svlačionica u OŠ Viktorovac, sredstva za ugovorne obveze provedbe Healthy Meal Standarda, zakonske obveze provedbe zaštite osobnih podataka, odnosno troškove implementacije i usklađenja internih pravnih akata škole s pravilima Opće uredbe o zaštiti osobnih podataka. |
| **Program** | 1017 Školska kuhinja |
| **Povećanje/Smanjenje** | -18.000,00 kn |
| **Obrazloženje** | Unutar ovoga Programa manje se izmjene odnose na nužno usklađivanje planiranih s realno ostvarivim aktivnostima i troškovima potrebnim do kraja proračunske godine, odnosno sredstva za ugovorne obveze provedbe Healthy Meal Standarda. |
| **Glava** | 00407 Socijalna skrb |
| **Program** | 1010 Socijalna skrb i zdravstvo |
| **Povećanje/Smanjenje** | -188.750,00 |
| **Obrazloženje** | Usklađivanje planiranog iznosa osiguranog za isplatu uskrsnica za umirovljenike i nezaposlene sa stvarno utrošenim sredstvima. |

|  |  |
| --- | --- |
| **Glava** | 00409 Civilno društvo, branitelji i mladi |
| **Program** | 1013 Djeca i mladi |
| **Povećanje/Smanjenje** | + 33.205,00 kn |
| **Obrazloženje** | Posredstvom Agencije za mobilnost i programe EU, Grad Sisak dobio je sredstva Europske unije u iznosu 4.475,00 eura kroz Program Erasmus+ Ključna aktivnost 3 – Potpora reformi politika, za projekt Gradski program za mlade grada Siska koji provodi u partnerstvu s Koordinacijom udruga mladih Siska. Cilj projekta je izraditi i unaprijediti provedbu politika za mlade kroz uspostavu strukturiranog dijaloga između mladih i donositelja odluka u gradu Sisku. |

* **UPRAVNI ODJEL ZA PROSTORNO UREĐENJE I ZAŠTITU OKOLIŠA**

|  |  |
| --- | --- |
| **Razdjel** | 005 Upravni odjel za prostorno uređenje i zaštitu okoliša |
| **Program** | 1001 Geodetski prostorni sustav |
| **Povećanje/Smanjenje** | -250.000 kn |
| **Obrazloženje** | Smanjuje se s obzirom na dosadašnju realizaciju. |
| **Program** | 1002 Zaštita okoliša |
| **Povećanje/Smanjenje** | 147.000 kn |
| **Obrazloženje** | Dio stavki se smanjuje s obzirom na dosadašnju realizaciju dok se zbog nekih nepredviđenih troškova određenim od strane Ministarstva zaštite okoliša dodaje nova stavka kojom se povećava iznos. Povećava se iznos za Ribičku kuću. |
| **Program** | 1003 Priprema, planiranje i upravljanje projektom |
| **Povećanje/Smanjenje** | +1.100.738 kn |
| **Obrazloženje** | Pozicija kapitalnih pomoći iz državnog proračuna umanjuje se zbog smanjenih predviđenih sredstava koja su početkom godine odobrena. Pozicija pomoći od institucija i tijela EU se povećava budući da su odobrena dodatna sredstva za provedbu EU projekata na regionalnoj i lokalnoj razini.  |

**PRORAČUNSKI KORISNICI**

|  |  |
| --- | --- |
| **Proračunski korisnik** | **28862 Javna vatrogasna postrojba Grada Siska** |
| **Program** | 1000 Zaštita od požara i civilna zaštita |
| **Povećanje/Smanjenje** | +675.462 kn |
| **Obrazloženje** | Program se povećava temeljem Odluke o minimalnim financijskim standardima za obavljanje djelatnosti Javne vatrogasne postrojbe Grada Siska u 2019. Godini KLASA: 023-04/19-01-3, URBROJ:2176/05-02-19-2 i zbog prenesenog viška iz prethodne godine koji će se utrošiti za kupnju protupožarnog vozila. |

|  |  |
| --- | --- |
| **Proračunski korisnik** | **38518 Dom kulture Kristalna kocka vedrine** |
| **Program** | 1002 Djelatnosti u kulturi |
| **Povećanje/Smanjenje** | + 31.091 kn |
| **Obrazloženje** | Ukupna promjena u iznosu 31.091 kuna rezultat je prebijanja po određenim stavkama financijskog plana Doma kulture. Odnosi se na povećanje prihoda za posebne namjene u iznosu od 7.000 kn, uvrštavanje viška iz vlastitih prihoda za 2018. godinu u iznosu od 67.091, te uvećanje izvora općih prihoda u iznosu od 10.000 kn. Višak prihoda iz vlastitih sredstava raspoređuje se na programske aktivnosti u iznosu 27.000 kn dok je iznos od 40.091 kuna namijenjen za nabavu opreme pri uređenju suterena Doma kulture kao i iznos od 10.000 kn općih sredstava. S druge pak strane imamo umanjenje sredstava iz Općih izvora na pozicijama rashoda za zaposlene u iznosu od 53.000 kuna, sukladno odluci osnivača.  |

|  |  |
| --- | --- |
| Proračunski korisnik | **28900 Narodna knjižnica i čitaonica Vlado Gotovac Sisak** |
| Program | 1002 Djelatnosti u kulturi |
| Povećanje/Smanjenje | -24.191 kn |
| Obrazloženje | Program Djelatnosti u kulturi obuhvaća troškove za plaće s doprinosima i ostale rashode za zaposlene, materijalne rashode poslovanja, troškove održavanja književnih susreta, tribina i izložbi, troškove održavanja igraonica, obnavljanja knjižnog i ne knjižnog fonda, nakladništva te investicijskog održavanja i opremanja. Rashodi za zaposlene su smanjeni zbog promjene zakonskih stopadoprinosa na plaću i zbog preraspodjele općinskih sredstava uslijed privremenog izostanka 1 djelatnika na 1/2 radnog vremena u Knjižnici Martinska Ves. Zbog uključivanja točnog iznosa viška poslovanja iz 2018.godine (plan za 2019.g sadrži procijenjeni višak) uvećani su rashodi prema potrebama materijalnog poslovanja, održavanja kulturnih programa i nakladništva. Rashodi za Matičnu službu knjižnica, Središnju knjižnicu za Bošnjake i sredstva za programe financirane iz županijskog proračuna preraspoređene su prema budućim potrebama i planovima za izvršenje njihovog programa. Rashodi financirani općim prihodima u sklopu aktivmosti Materijalno poslovanje, Igraonica u prostoru OTP banke i Investicijsko održavanje i opremanje su smanjeni prema pokazateljima dosadašnjeg izvršenja. Obnavljanje knjižnog fonda je povećano uslijed većeg iznosa za nabavu knjižne i neknjižne građe prema Ugovoru s Ministarstvom kulture za 2019. godinu. Troškovi investicijskog održavanja i opremanja su povećani prema Ugovoru s Ministarstvom kulture o opremanju dječjeg odjela u Knjižnici i čitaonici Martinska Ves zajedno s Općinom Martinska Ves. |

|  |  |
| --- | --- |
| **Proračunski korisnik** | **28879 Gradski muzej Sisak** |
| **Program** | 1002 Djelatnosti u kulturi |
| **Povećanje/Smanjenje** | +101.032 kn |
| **Obrazloženje** | 100.000 kn za isplatu apanaže – naknade po potpisanom ugovoru Velimiru Krakeru za donaciju zbirke Kraker. 1.000 kn godišnja članarina za međunarodno udruženje E-FAIT temeljem projekta i info centar industrijska baština – Holandska kuća. 31.243 kn višak prihoda prenesen iz 2018. godine. Ukidaju se doprinosi za zapošljavanje. |
| **Program** | 1004 Investicijsko održavanje i investicije u kulturi  |
| **Povećanje/Smanjenje** | +50.000,00 |
| **Obrazloženje** | 100.000 kn za investicije na poslovnoj zgradi Gradskog muzeja Sisak – obnova fasade i 50.000 kn iz državnog proračuna po potpisanim ugovorima dobiveno manje sredstava. |

|  |  |
| --- | --- |
| **Proračunski korisnik** | **28411 Gradska galerija Striegl** |
| **Program** | 1002 Djelatnosti u kulturi |
| **Povećanje/Smanjenje** | -71.979 kn |
| **Obrazloženje** | 20.000 kn za projekte izložbene djelatnosti. 3.000 kn za prijevozne troškove osobe na stručnom osposobljavanju. 10.000 kn tekuće donacije. 15.417 kn preneseni višak iz 2018. godine. Ostalo se smanjuje s obzirom na dosadašnje izvršenje proračuna. |
| **Program** | 1004 Investicijsko održavanje i investicije u kulturi |
| **Povećanje/Smanjenje** | +2.637.533 kn |
| **Obrazloženje** | 920.000 kn sredstva Ministarstva kulture za kuću Striegl. 1.670.000 kn sredstva grada za kuću Striegl. 15.000 kn park skulptura Željezara Sisak- sredstva grada. 32.533 kn preneseni višak iz 2018. godine. |

|  |  |
| --- | --- |
| **Proračunski korisnik** | **49106 Športsko rekreacijski centar Sisak** |
| **Program** | 1005 Program javnih potreba u sportu |
| **Povećanje/Smanjenje** | -24.281 kn |
| **Obrazloženje** | U odnosu na plan rebalansom je povećana stavka materijala za tekuće i investicijsko održavanje, kao i zakupnine i najamnine. Isto je bilo potrebno zbog povećanja tih troškova uzrokovanog organizacijom vaterpolo utakmice Hrvatska : Srbija. Otvorena je i pozicija novčana naknada zbog nezapošljavanja invalida jer smo istu dužni plaćati. S druge strane poziciju ostali građevinski objekti koja je bila namijenjena za obnovu atletske staze smo sveli na 0. Na taj način nije došlo do velikih odstupanja između plana i rebalansa.  |

|  |  |
| --- | --- |
| **Proračunski korisnik** | **28887 Dječji vrtić Sisak Novi** |
| **Program** | 1001 Redovni program odgoja i naobrazbe i skrbi |
| **Povećanje/Smanjenje** | +601.463 kn |
| Obrazloženje | U proračunu za 2019. godinu na stavci plaće za redovan rad planiran je iznos od 7.210.980 kuna. Dana 01.02.2019. zbog hitnosti elektroinstalacijskih radova - rekonstrukcije na objektu Dječjeg vrtića Radost, izvršena je preraspodjela sredstava sa stavke plaće za redovan rad na stavku usluge tekućeg i investicijskog održavanja u iznosu od 360.000 kuna. Izmjenama i dopunama Zakona o doprinosima koji je stupio na snagu 01.01.2019. godine doprinos za zapošljavanje se ukida , a doprinos za obvezno zdravstveno osiguranje povećava se sa 15% na 16,5%. Na ovim izmjena izvršena je preraspodjela sredstava za doprinos za zdravstveno u iznosu od 13.000 kuna , a ostatak u iznosu od 98.440 moramo rasporediti na idućem rebalansu. Od 01.04.2019. godine raskinuti ćemo ugovor sa zaštitarskom tvrtkom Zeus te neutrošena sredstva u iznosu od 150.900 kuna prebaciti na stavku uredska oprema i namještaj za potrebe novog vrtića Sunce. Povećava se zbog nabave didaktičkog i likovnog materijala po odgojnim skupinama (50.000). Povećanje iznosa za namirnice zbog uvođenja novih jelovnika zdrave prehrane (50.000). Radovi na sanaciji dotrajale opreme i objekata / popravci i sanacije opreme nakon požara / ispitivanje hidrantske mreže i strojeva za rad ( 60.267). Zakupnine i najamnine zbog najma kuhinje u ugostiteljskom objektu Tratorria u iznosu 25.000 kn i najam prostora OŠ Braća Bobetko za dvije odgojne skupine u iznosu od 52.000 kuna. Novčana naknada zbog neispunjenja kvote za zapošljavanje invalida zbog promjene osnovice za naknadu (4.000). Ostali financijski rashodi (10.000) za plaćanje nadzora sustava na terenu Healthy Meal Standarda zdrave prehrane (10.000) Nabava opreme za skupine u DV Radost (stolice, stolovi, police za 9 odgojnih skupina) u iznosu od 70.000 kuna. |

|  |  |
| --- | --- |
| **Proračunski korisnik** | **28895 Dječji vrtić Sisak Stari** |
| **Program** | 1001 Redovni program odgoja i naobrazbe i skrbi |
| **Povećanje/Smanjenje** | +37.047 kn |
| **Obrazloženje** | Program se povećava u skladu s razlikom između ostvarenih rezultata iz 2018. godine (uvrštavanjem viška prihoda iz prethodnih godina), planiranim prihodima i rashodima za organizaciju međunarodnog skupa u svibnju, te planiranim ostvarenjem prihoda za posebne namjene i između smanjenja općih prihoda i primitaka |
| **Program** | 1013 Djeca i mladi |
| **Povećanje/Smanjenje** | +1.395 kn |
| **Obrazloženje** | Program se povećava u skladu s ostvarenim rezultatom iz 2018. godine (uvrštavanjem viška prihoda iz prethodne godina) i odnosi se na provođenje Erasmus+ programa. |

|  |  |
| --- | --- |
| **Proračunski korisnik** | **11620 Osnovna škola 22. Lipnja Sisak** |
| **Program** | 1007 Podizanje obrazovnog standarda |
| **Povećanje/Smanjenje** | + 438.000 kn |
| **Obrazloženje** | Pomoći – mentorstvo – više mentora od planiranog – sredstva iz Ministarstva. Intelektualne usluge – Ugovor o djelu za državni nastup- sredstva iz Grada. Vlastiti prihodi – iznajmljivanje prostora Pučkim otvorenim učilištima – koristiti sredstva za održavanje zagrade i opreme. Pomoći iz državnog proračuna – sredstva neisplaćena u toku 2018. godine, zaostaci. Nabavka udžbenika – sredstva osigurana iz državnog proračuna. Nabavka radnih bilježnica i mapa – potrebno više sredstava. Županijska stručna vijeća –sredstva osigurana za reprezentaciju – skupovi učitelja u školi sredstva Iz Državnog proračuna. |
| **Program** | 1017 Školska kuhinja |
| **Povećanje/Smanjenje** | + 108.351 kn |
| **Obrazloženje** | Helthy meal standard – povećana sredstva po Ugovoru. Prihodi za posebne namjene – višak sredstava iz 2018. – nabavka opreme za školsku kuhinju. |

|  |  |
| --- | --- |
| **Proračunski korisnik** | **11695 Osnovna škola Braća Bobetko Sisak** |
| **Program** | 1007 Podizanje obrazovnog standarda |
| **Povećanje/Smanjenje** | + 678.798 kn |
| **Obrazloženje** | Povećanje zbog raspodijele viška sredstava od prošle godine i zbog uvođenja sredstava za udžbenike. |
| **Program** | 1017 Školska kuhinja |
| **Povećanje/Smanjenje** | -3.274 kn |
| **Obrazloženje** | Školska prehrana se smanjuje prema dosadašnjem izvršenju proračuna |

|  |  |
| --- | --- |
| **Proračunski korisnik** | **11662 OŠ Budaševo-Topolovac-Gušće** |
| **Program** | 1006 Osnovno školsko obrazovanje |
| **Povećanje/Smanjenje** | +143.003 kn |
| **Obrazloženje** | Rashodi za dodatna ulaganja na građevinskim objektima (projekt rekonstrukcije školske kuhinje) |
| **Program** | 1007 Podizanje obrazovnog standarda |
| **Povećanje/Smanjenje** | +414.919 kn |
| **Obrazloženje** | Usluge tekućeg i investicijskog održavanja (+37.500 kn –izgradnja nadstrešnica u projektu rekonstrukcije i nadogradnje školske kuhinje). Intelektualne i osobne usluge (+65.000 – nadzor u projektu rekonstrukcije i nadogradnje školske kuhinje i Pružanje konzultantskih usluga u okviru usklađivanja poslovanja sa zahtjevima Opće uredbe o zaštiti podataka (GDPR). Radne bilježnice i mape (+152.419).Udžbenici (+160.000 ) |
| **Program** | 1017 Školska kuhinja |
| **Povećanje/Smanjenje** | +15.280 kn |
| **Obrazloženje** | Intelektualne i osobne usluge (+16.000 kn –analiza,implementacija,certifikacija i nadzor sustava Healthy Meal Standarda ). Uređaji,strojevi i oprema za ostale namjene (-720 kn ;usklađivanje sa viškom prihoda iz 2018.-e). |

|  |  |
| --- | --- |
| **Proračunski korisnik** | **11726 Osnovna škola Galdovo** |
| **Program** | 1007 Podizanje obrazovnog standarda |
| **Povećanje/Smanjenje** | +143.816 kn |
| **Obrazloženje** | Odlukom Ministarstva znanosti i obrazovanja dodijeljena sredstva za nabavu sredstava i opreme potrebnih za provedbu kurikuluma te planirana sredstva za nabavu novih udžbenika. Sredstva potrebna za usklađenje sa Općom uredbom o zaštiti osobnih podataka i sredstva za stručno usavršavanje učiteljice iz područja asistivne tehnologije. Višak sredstava iz prošle financijske godine. |
| **Program** | 1017 Školska kuhinja |
| **Povećanje/Smanjenje** | +44.058 kn |
| **Obrazloženje** | Višak sredstava iz prošle financijske godine za namirnice. Potrebna sredstva za provedbu Healthy Meal Standarda za intelektualne usluge. |

|  |  |
| --- | --- |
| **Proračunski korisnik** | **11611 Osnovna škola Ivana Kukuljevića Sisak** |
| **Program** | 1007 Podizanje obrazovnog standarda |
| **Povećanje/Smanjenje** | + 295.353 kn |
| **Obrazloženje** | Povećano zbog sredstava potrebnih za zaštitu podataka, te sredstava za nabavu nastavnih sredstava i opreme potrebne za provedbu kurikuluma u osnovnim školama i za nabavu radnih bilježnica za učenike škole. |
| **Program** | 1017 Školska kuhinja |
| **Povećanje/Smanjenje** | + 36.357 kn |
| **Obrazloženje** | Povećano zbog sredstava za Healthy meal standard. |

|  |  |
| --- | --- |
| **Proračunski korisnik** | **11646 Osnovna škola Sela** |
| **Program** | 1007 Podizanje obrazovnog standarda |
| **Povećanje/Smanjenje** | + 676.152 kn |
| **Obrazloženje** | Iznos 2.500 kn Pružanje konzultantskih usluga u okviru usklađivanja poslovanja sa zahtjevima Opće uredbe o zaštiti podataka (GDPR). Iznos 2.362 kn Zajednica tehničke kulture refundacija dnevnica i troškova prijevoza učenika. Iznos 18.600 Pomoći iz državnog proračuna za nabavu nastavnih sredstava i pomagala. Iznos 2.500 kn Pomoći iz državnog proračuna za nabavku knjiga za školsku knjižnicu. Iznos 116.367 kn Pomoći iz državnog proračuna za nabavku udžbenika. Iznos 506 kn povećanje uplata otplate stanova Iznos 533.317 kn Kapitalne pomoći iz državnog proračuna za energetsku rekonstrukciju OŠ Sela |
| **Program** | 1017 Školska kuhinja |
| **Povećanje/Smanjenje** | + 39.298 kn |
| **Obrazloženje** | Iznos 4.000 kn Implementacija sustava Healthy Meal Standard u školu. Iznos 33.440 kn povećanje rashoda za školsku kuhinju. Iznos 1.858 kn sredstva EU za školsku shemu. |

|  |  |
| --- | --- |
| **Proračunski korisnik** | **11679 Osnovna škola Komarevo** |
| **Program** | 1007 Podizanje obrazovnog standarda |
| **Povećanje/smanjenje** | +118.365 kn |
| **Obrazloženje** | Angažiranje stručnjaka za zaštitu osobnih podataka za cjelovito izvršavanje obveza iz članka 39. Opće uredbe o zaštiti podataka |
|  | Nabava udžbenika i radnih bilježnica za sve učenike u suradnji s Ministarstvom znanosti i obrazovanja |
| **Program** | 1017 Školska kuhinja |
| **Povećanje/smanjenje** | +4.000 kn |
| **Obrazloženje** | Nastavljanje provođenje Healthy meal standarda kod pripreme školskih obroka. |

|  |  |
| --- | --- |
| **Proračunski korisnik** | **11718 Osnovna škola Viktorovac** |
| **Program** | 1006 Osnovno školsko obrazovanje |
| **Povećanje/Smanjenje** | + 281.372 kn |
| **Obrazloženje** | Dolazi do povećanja zbog sanaciju svlačionice za TZK i prenamjena školskog stana za učionicu školskog boravka. |
| **Program** | 1007 Podizanje obrazovnog standarda |
| **Povećanje/Smanjenje** | + 33.508 kn |
| **Obrazloženje** | Dolazi do povećanja na poziciji R01238 Usluge tekućeg i investicijskog održavanja, sredstva su potrebna za sanaciju svlačionice za TZK i prenamjena školskog stana za učionicu školskog boravka. Otvorena je nova pozicija R01775-1 Intelektualne usluge za troškove implementacije i usklađivanja internih akata škole s pravilima opće odredbe o zaštiti osobnih podataka.Sredstva potrebna za radne bilježnice i mape za sve učenike prema procjeni. |
| **Program** | 1017 Školska kuhinja |
| **Povećanje/Smanjenje** | + 14.776 kn |
| **Obrazloženje** | Prema ugovornom iznosu dolazi do povećanja. |

|  |  |
| --- | --- |
| **Proračunski korisnik** | **11007 Osnovna škola Braća Ribar** |
| **Program** | 1006 Osnovno školsko obrazovanje |
| **Povećanje/Smanjenje** | -150.000 kn |
| **Obrazloženje** | Umanjenje Pozicije R01156 Zamjena električnih instalacija. Smanjeni iznos dodjeljuje se OŠ Budaševo i Viktorovac. |
| **Program** | 1007 Podizanje obrazovnog standarda |
| **Povećanje/Smanjenje** | +737.639 kn |
| **Obrazloženje** | Nabava radnih bilježnica i mapa za sve učenike škole (310.000 kn), nabava udžbenika za redovnu nastavu u suradnji s MZO (305.000 kn), nabava kabinetske opreme prema naputku Ministarstva znanosti i obrazovanja ( 60.300 kn), te nabava lektire (5.000 kn)preraspodjela viška prema izvorima iz 2018. godine (53.439 kn),troškove implementacije i usklađenja internih pravnih akata škole s pravilima Opće uredbe o zaštiti osobnih podataka (2.500 kn)troškovi održavanja seminara za engleski jezik (1.400 kn) |
| **Program** | 1017 Školska kuhinja |
| **Povećanje/Smanjenje** | +76.263 kn |
| **Obrazloženje** | Preraspodjela viška prema izvoru iz 2018. godine 80.670 kn. Manjak iz 2018. godine (izvor: bespovratna sredstva EU) -1.907 kn. Umanjenje pozicije Intelektualne i osobne usluge (Healthy meal standard) – 2.500 kn |